Произлиза от фамилята Клавдии, клон Фронтон от Азия. По времето на император Антонин Пий той е квестор, едил и претор. При император Луций Вер до 165 г. Фронтон е командир на римска преторска войска в партската му война (161 – 166). Още същата година той получава задачата заедно с други сенатори да състави легионите Legio II Italica и Legio III Italica в Италия. На 22 октомври 166 г. по време на триумфа за победата над партите той получава "dona militaria". Следващата година е "curator operum locorumque publicorum", отговорен за общественото строителство в Рим. Около 166 г. е суфектконсул.